**นายพีระพันธุ์ สาลีรัฐวิภาค** ม.ป.ช. ม.ว.ม. (เกิด 21 กุมภาพันธ์ พ.ศ. 2502) ชื่อเล่น **ตุ๋ย** เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงพลังงาน ในรัฐบาล เศรษฐา ทวีสิน และหัวหน้าพรรครวมไทยสร้างชาติ อดีตเลขาธิการนายกรัฐมนตรีในรัฐบาลพลเอก ประยุทธ์ จันทร์โอชา อดีตรัฐมนตรีว่าการกระทรวงยุติธรรม ในรัฐบาล อภิสิทธิ์ เวชชาชีวะ อดีตสมาชิกสภาผู้แทนราษฎรแบบบัญชีรายชื่อ อดีตกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา​ 2019

ประวัติ
-------

พีระพันธุ์ สาลีรัฐวิภาค เกิดเมื่อวันที่ 21 กุมภาพันธ์ พ.ศ. 2502 ที่จังหวัดพระนคร เป็นบุตรคนที่ 4 และเป็นบุตรชายคนที่ 2 ของพลโทณรงค์ สาลีรัฐวิภาค อดีตปลัดกระทรวงพาณิชย์และเจ้ากรมการพลังงานทหาร ผู้ริเริ่มการขุดเจาะน้ำมันที่อำเภอฝาง จังหวัดเชียงใหม่ และผู้ก่อตั้งปั๊มน้ำมันสามทหาร (ปัจจุบันคือ ปตท.) เป็นหลานปู่ของพระยาสาลีรัฐวิภาค (สงวน ไนคีตะเสน) กับ คุณหญิงขนิษฐา สาลีรัฐวิภาค ส่วนมารดา โสภาพรรณ สาลีรัฐวิภาค (นามสกุลเดิม: สุมาวงศ์) อดีตดาวจุฬาฯ คนแรก ผู้เป็นแรงบันดาลใจให้สุนทราภรณ์แต่งเพลงดาวจุฬาฯและขวัญใจจุฬาฯ เป็นบุตรีพระมนูเวทย์วิมลนาท (มนูเวทย์ สุมาวงศ์) อดีตเอกอัครราชทูตไทยประจำสหราชอาณาจักร
และประธานศาลฎีกา
กับคุณหญิงแฉล้ม มนูเวทย์วิมลนาท

ชีวิตครอบครัว พีระพันธุ์สมรสกับ สุนงค์ สาลีรัฐวิภาค (นามสกุลเดิม: โทณวณิก) มีบุตรธิดารวมกันทั้งหมด 4 คน ได้แก่ ชลิตา, ภัทร และฝาแฝด ภัทรพร-ภัทรพรรณ สาลีรัฐวิภาค

การศึกษา
--------

* มัธยมศึกษา โรงเรียนเซนต์คาเบรียล
* ปริญญาตรี นิติศาสตร์บัณฑิต คณะนิติศาสตร์ มหาวิทยาลัยธรรมศาสตร์
* เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
* ปริญญาโท กฎหมายอเมริกันทั่วไป (LLM) มหาวิทยาลัยทูเลน สหรัฐอเมริกา
* ปริญญาโท กฎหมายเปรียบเทียบ (MCL) มหาวิทยาลัยทูเลน สหรัฐอเมริกา

สมาคมศิษย์เก่าเซนต์คาเบรียล มอบรางวัล "ศิษย์เก่าดีเด่น" ของโรงเรียนเซนต์คาเบรียล ประจำปี พ.ศ. 2565 (รางวัล John Mary Award) แก่พีระพันธุ์ (เลขประจำตัว ซ.ค.10527 รุ่น SG 46) โดยมีการประกาศผลเมื่อวันที่ 26 มีนาคม พ.ศ. 2565

การทำงาน
--------

พีระพันธุ์ มีประสบการณ์ทำงานเป็นผู้พิพากษาและข้าราชการตุลาการมาก่อน เข้าสู่แวดวงการเมืองโดยลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขตห้วยขวาง ดินแดง พญาไท ในการเลือกตั้ง พ.ศ. 2539 ในสังกัดพรรคประชาธิปัตย์ ร่วมทีมกับ อภิสิทธิ์ เวชชาชีวะ และธารินทร์ นิมมานเหมินท์ บทบาทในสภาฯ ของพีระพันธุ์ เป็นไปในทางการตรวจสอบการทุจริต โดยเฉพาะอย่างยิ่งการทุจริตจัดซื้ออาวุธยุทโธปกรณ์ต่าง ๆ ของกองทัพ เคยดำรงตำแหน่งประธานคณะกรรมาธิการการป้องกันและปราบปรามการทุจริตและประพฤติมิชอบ (ป.ป.ช.) ของสภาผู้แทนราษฎร ในช่วงปี พ.ศ. 2544 – พ.ศ. 2548 มีผลงานสำคัญคือการสอบสวนการทุจริตโครงการก่อสร้างทางด่วนสายบางนา-บางพลี-บางปะกง (ทางพิเศษบูรพาวิถี) หรือ "ค่าโง่ทางด่วน 6,200 ล้านบาท" ซึ่งถูกนำไปใช้ในการต่อสู้คดีในชั้นศาลและชนะคดี ทำให้คนไทยไม่ต้องจ่ายค่าโง่พร้อมดอกเบี้ยนับหมื่นล้านบาท

ในการเลือกตั้งในปี พ.ศ. 2548 พีระพันธุ์ซึ่งได้รับมอบหมายให้เป็นผู้อำนวยการเลือกตั้งสมาชิกสภาผู้แทนราษฎร กรุงเทพมหานครได้ย้ายไปลงสมัครในระบบบัญชีรายชื่อ โดยพรรคส่งพันเอกเฟื่องวิชชุ์ อนิรุทธเทวา ลงสมัคร ส.ส.เขต แทน แต่พันเอกเฟื่องวิชชุ์ไม่ได้รับการเลือกตั้ง

ในการเลือกตั้งในปลายปี พ.ศ. 2550 พีระพันธุ์ได้ลงรับสมัครในเขต 3 กรุงเทพมหานคร ซึ่งประกอบด้วย เขตห้วยขวาง เขตดินแดง และเขตพญาไท คู่กับ ธนา ชีรวินิจ และ สรรเสริญ สมะลาภา สามารถนำทีมชนะการเลือกตั้งทั้ง 3 คน โดยพีระพันธุ์ได้รับคะแนนเสียงเป็นอันดับ 1 ของเขต

ภายหลังการเลือกตั้ง 23 ธันวาคม พ.ศ. 2550 พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้งรัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 พีระพันธุ์ สาลีรัฐวิภาค ที่เป็น อดีตผู้พิพากษาและข้าราชการตุลาการ ได้รับเลือกจากที่ประชุมพรรค ให้ทำหน้าที่ **รัฐมนตรีว่าการกระทรวงยุติธรรมเงา**

พีระพันธุ์ยังทำหน้าที่เป็นรองประธานคณะกรรมาธิการการทหาร สภาผู้แทนราษฎร ประธานคณะอนุกรรมาธิการป้องกันและปราบปรามเว็บไซต์หมิ่นพระบรมเดชานุภาพ และประธานคณะอนุกรรมาธิการพิจารณานโยบาย งบประมาณ และประสิทธิภาพกองทัพ รองประธานคณะกรรมาธิการพิจารณางบประมาณรายจ่ายประจำปี พ.ศ. 2552 และกรรมาธิการในคณะกรรมาธิการวิสามัญอื่นๆ อีกหลายคณะ

วันที่ 20 ธันวาคม พ.ศ. 2551 ได้รับการโปรดเกล้าฯ ให้ดำรงตำแหน่งรัฐมนตรีว่าการกระทรวงยุติธรรม ในรัฐบาลที่มีอภิสิทธิ์ เวชชาชีวะ เป็นนายกรัฐมนตรี ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย

ในการเลือกตั้งวันที่ 24 มีนาคม พ.ศ. 2562 พีระพันธุ์ได้ลงสมัครรับเลือกตั้งในระบบบัญชีรายชื่อ ลำดับที่ 16 สังกัดพรรคประชาธิปัตย์ และได้รับการเลือกตั้ง

ในวันจันทร์ที่ 9 ธันวาคม พ.ศ. 2562 พีระพันธุ์ได้ยื่นหนังสือลาออกจากการเป็นสมาชิกพรรคประชาธิปัตย์ โดยให้มีผลทันทีในวันเดียวกัน ทำให้ต้องพ้นจากการเป็นสมาชิกสภาผู้แทนราษฎรไปด้วย ส่งผลให้พิมพ์รพี พันธุ์วิชาติกุล บัญชีรายชื่อลำดับที่ 24 ซึ่งเป็นบุตรสาวคนโตของพิเชษฐ พันธุ์วิชาติกุล ได้ขยับขึ้นมาทำหน้าที่แทน

วันที่ 19 ธันวาคม พ.ศ. 2562 พลเอก ประยุทธ์ จันทร์โอชา นายกรัฐมนตรี ได้ออกคำสั่งนายกรัฐมนตรีที่ 140/2565 แต่งตั้งพีระพันธุ์ให้ดำรงตำแหน่งข้าราชการการเมือง ตำแหน่งที่ปรึกษานายกรัฐมนตรี ตามที่สำนักเลขาธิการนายกรัฐมนตรีเสนอ โดยความเห็นชอบของที่ประชุมคณะรัฐมนตรีเมื่อ 2 วันก่อน (17 ธันวาคม พ.ศ. 2562) ทั้งนี้ ตั้งแต่วันดังกล่าวเป็นต้นไป ก่อนประกาศลงราชกิจจานุเบกษาเมื่อวันที่ 31 มกราคม พ.ศ. 2563

วันที่ 25 พฤษภาคม พ.ศ. 2563 คณะกรรมการบริษัท การบินไทย จำกัด (มหาชน) ได้มีการประชุมครั้งพิเศษ 10-1/2563 ซึ่งในการประชุมดังกล่าว คณะกรรมการบริษัทฯ ได้มีมติแต่งตั้งให้พีระพันธุ์ ดำรงตำแหน่งกรรมการบริษัทฯ

วันที่ 4 ตุลาคม พ.ศ. 2564 พีระพันธุ์ได้สมัครเป็นสมาชิกพรรคพลังประชารัฐ และวันถัดมา (5 ตุลาคม พ.ศ. 2564) ได้รับการแต่งตั้งจากพลเอก ประวิตร วงษ์สุวรรณ รองนายกรัฐมนตรีในขณะนั้น และหัวหน้าพรรคพลังประชารัฐ ให้เป็นที่ปรึกษาหัวหน้าพรรค พร้อมกับสมศักดิ์ เทพสุทิน รัฐมนตรีว่าการกระทรวงยุติธรรมในขณะนั้น

วันที่ 3 เมษายน พ.ศ. 2565 พีระพันธุ์ ได้ให้สัมภาษณ์ว่าเตรียมให้คนไปยื่นหนังสือลาออกจากการเป็นที่ปรึกษาหัวหน้าพรรคพลังประชารัฐและสมาชิกพรรคพลังประชารัฐ กับทางพรรคและนายทะเบียนพรรคการเมืองที่ กกต. ในวันที่ 4 เมษายน พ.ศ. 2565 เนื่องจากจัดทำโครงสร้างพรรคให้เข้มแข็งเสร็จเรียบร้อยแล้ว จากนั้นวันที่ 4 เมษายน พ.ศ. 2565 พีระพันธุ์ได้ให้สัมภาษณ์ว่าได้ให้เจ้าหน้าที่ไปยื่นหนังสือลาออกกับทางพรรคพลังประชารัฐกับทาง กกต. เรียบร้อยแล้ว ส่วนเรื่องอนาคตทางการเมืองเมื่อถึงเวลาจะแจ้งให้ทราบอีกครั้งหนึ่ง

เมื่อวันที่ 6 พฤษภาคม พ.ศ. 2565 พีระพันธุ์ได้รับรางวัล "นักการเมืองแห่งปี" จากสยามรัฐออนไลน์ ในฐานะนักการเมืองที่ทำคุณประโยชน์ให้กับประเทศ จากการพิจารณาคัดเลือกของคณะกรรมการและผู้ทรงคุณวุฒิ

เมื่อวันที่ 20 มิถุนายน พ.ศ. 2565 พลเอก ประยุทธ์ จันทร์โอชา นายกรัฐมนตรี ได้มีคำสั่งสำนักนายกรัฐมนตรีที่ 140/2565 แต่งตั้ง คณะกรรมการอำนวยความเป็นธรรมและเร่งรัดการปฏิบัติราชการ โดยมี พีระพันธ์ สาลีรัฐวิภาค เป็นประธานกรรมการ เพื่อประโยชน์ในการเร่งรัดการแก้ไขปัญหาให้แก่ประชาชนผู้ร้องเรียนและผู้ร้องทุกข์ และการอำนวยความเป็นธรรมให้ประชาชนโดยเร็ว

เมื่อวันที่ 3 สิงหาคม พ.ศ. 2565 พีระพันธุ์ได้รับเลือกตั้งให้ดำรงตำแหน่งหัวหน้าพรรครวมไทยสร้างชาติ ในการประชุมใหญ่วิสามัญครั้งที่ 1/2565 ของพรรค โดยชูนโยบายการแก้ไขกฎหมายล้าสมัย และสร้างสังคมเท่าเทียม

พีระพันธุ์ เปิดเผยว่าพรรครวมไทยสร้างชาติ เป็นพรรคที่ได้รวบรวมกลุ่มคนทำงาน ที่มีความรู้ความสามารถ ทั้งคนที่มีประสบการณ์ในการเป็น ส.ส.ทำงานรับใช้พี่น้องประชาชนมาแล้ว ผู้ที่เคยเป็น ส.ส. และคนรุ่นใหม่ที่มีความตั้งใจจะเข้ามาทำงานในฐานะนักการเมือง เพื่อขับเคลื่อนประเทศชาติตามวิสัยทัศน์หลักของพรรค คือการสร้างความเป็นธรรม และลดความเหลื่อมล้ำในสังคมไทย  เพื่อให้ประชาชนทุกคนมีโอกาสในการดำรงชีวิตในทุกมิติอย่างเท่าเทียมกัน โดยพรรครวมไทยสร้างชาติ เป็นพรรคการเมืองที่มุ่งเรื่องของการทำงานมากกว่าการเล่นการเมือง และมองเห็นเรื่องของการทำงานเพื่อประเทศชาติประชาชนเป็นสำคัญ

เมื่อวันที่ 20 ธันวาคม พ.ศ. 2565 พลเอก ประยุทธ์ จันทร์โอชา นายกรัฐมนตรี ได้มีคำสั่งสำนักนายกรัฐมนตรีที่ 324/2565 แต่งตั้ง นายพีระพันธุ์ สาลีรัฐวิภาค ให้ดำรงตำแหน่งข้าราชการการเมือง ตำแหน่งเลขาธิการนายกรัฐมนตรี แทนที่ดิสทัต โหตระกิตย์ ที่ลาออกก่อนหน้านี้ ตามมติที่ประชุมคณะรัฐมนตรีในวันเดียวกัน

ในการเลือกตั้งวันที่ 14 พฤษภาคม พ.ศ. 2566 พีระพันธุ์ได้ลงสมัครรับเลือกตั้งในระบบบัญชีรายชื่อ ลำดับที่ 1 สังกัดพรรครวมไทยสร้างชาติ และได้รับการเลือกตั้ง แต่ต่อมาเมื่อวันที่ 30 มิถุนายน พ.ศ. 2566 พีระพันธุ์ได้ลาออกจากสมาชิกสภาผู้แทนราษฎร เพื่อความสะดวกในการดำรงตำแหน่งเลขาธิการนายกรัฐมนตรี

เมื่อวันที่ 1 กันยายน 2566 นายพีระพันธุ์ ได้รับพระกรุณาโปรดเกล้าฯ แต่งตั้งเป็น รองนายกรัฐมนตรี และรัฐมนตรีว่าการกระทรวงพลังงาน ตามพระบรมราชโองการโปรดเกล้าฯ ในพระราชกิจจานุเบกษาที่เผยแพร่เมื่อวันที่ 2 กันยายน 2566

ผลงาน
-----

ส่วนหนึ่งของผลงานนายพีระพันธุ์ที่ปรากฎในเว็บไซต์ของพรรครวมไทยสร้างชาติ

* ผลักดันให้มี พ.ร.บ.ว่าด้วยข้อสัญญาที่ไม่เป็นธรรม พ.ศ. 2540 เพื่อให้เกิดความเป็นธรรมแก่คู่สัญญาที่ไม่มีโอกาสต่อรองเงื่อนไขสัญญา

* ผลักดันให้มี พ.ร.บ.ว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 ("พ.ร.บ.ฮั้วประมูล") เพื่อปกป้องผลประโยชน์ชาติ
* เสนอร่างกฎหมายการประกอบธุรกิจบัตรเครดิต เพื่อปกป้องผลประโยชน์ของผู้บริโภค
* ตรวจสอบการทุจริตกรณี "ค่าโง่ทางด่วน" เส้นทางบูรพาวิถี เพื่อปกป้องเงินภาษีประชาชนเกือบ 10,000 ล้านบาท
* ตรวจสอบและรื้อฟื้นคดี "ค่าโง่โฮปเวลล์" เพื่อปกป้องเงินภาษีประชาชนกว่า 25,000 ล้านบาท
* รื้อฟื้น "กองทุนยุติธรรม" และช่วยเหลือประชาชนที่เดือดร้อนและไม่ได้รับความเป็นธรรม
* อำนวยความเป็นธรรมในฐานะ ประธานคณะกรรมการอำนวยความเป็นธรรมและเร่งรัดการปฏิบัติราชการ ของสำนักนายกรัฐมนตรี

ความเชี่ยวชาญด้านกฎหมาย
-----------------------

ตลอดเวลาที่ผ่านมา ‘พีระพันธุ์’ ได้ใช้ความรู้ความสามารถและความเชี่ยวชาญด้านกฎหมาย ในการสร้างความเป็นธรรมและปกป้องผลประโยชน์ของชาติบ้านเมือง โดยเป็นผู้ยกร่างและผลักดันให้มี **พ.ร.บ.ว่าด้วยข้อสัญญาที่ไม่เป็นธรรม พ.ศ. 2540**  เพื่อให้เกิดความเป็นธรรมแก่คู่สัญญาที่ไม่มีโอกาสต่อรองเงื่อนไขสัญญา และเป็นผู้ยกร่าง **พ.ร.บ.ว่าด้วยความผิดเกี่ยวกับ การเสนอราคาต่อหน่วยงานของรัฐ พ.ศ. 2542** เพื่อป้องกันการ **"ฮั้วประมูล"** ด้วย

นอกจากนี้ ‘พีระพันธุ์’ยังเป็นผู้ยกร่างและเสนอให้มีการ**ปรับปรุงแก้ไขประมวลกฎหมายอาญายกเลิกอายุความคดีทุจริต ซึ่งส่งผลให้คดีทุจริตไม่มีอายุความอีกต่อไป** ทั้งนี้เพื่ออุดช่องว่างไม่ให้ผู้กระทำผิดหลีกเลี่ยงการรับโทษ รวมทั้งเป็นผู้ยกร่าง **"กฎหมายว่าด้วยระเบียบข้าราชการทหาร"** ที่ผ่านการพิจารณาเห็นชอบจากสภานิติบัญญัติแห่งชาติ (สนช.) เมื่อ พ.ศ. 2550 และมีผลใช้บังคับอยู่ในปัจจุบัน

ในฐานะหัวหน้าพรรครวมไทยสร้างชาติ  ‘พีระพันธุ์’ ยังคงผลักดันร่างกฎหมายในนามของพรรค ผ่านกลไกของรัฐสภาอย่างต่อเนื่อง อาทิ  **ร่าง พ.ร.บ.การประกอบธุรกิจบัตรเครดิต** ที่เขาเป็นผู้ยกร่างและเสนอเข้าสภาฯ ตั้งแต่ปี พ.ศ. 2544 เพื่อปกป้องผลประโยชน์ของผู้บริโภคจากการคิดอัตราดอกเบี้ยบัตรเครดิตที่ไม่เป็นธรรม  และ **ร่าง พ.ร.บ.ประมง** เพื่อพลิกฟื้นการทำอาชีพประมง โดยเฉพาะประมงพื้นบ้าน และอุตสาหกรรมประมง ให้กลับมาเป็นเศรษฐกิจหลักของประเทศอีกครั้ง  รวมถึง **ร่าง พ.ร.บ. สร้างเสริมสังคมสันติสุข** ที่เสนอให้มีการนิรโทษกรรมผู้ชุมนุมทางการเมืองเพื่อให้บ้านเมืองเดินหน้าต่อไปได้  โดยพรรคมีจุดยืนสำคัญที่จะไม่นิรโทษกรรมผู้ที่ละเมิดกฎหมายอาญา มาตรา 112  ไม่นิรโทษกรรมให้กับผู้ที่ทำการทุจริตคอร์รัปชัน และไม่นิรโทษกรรมให้ผู้ที่กระทำความผิดอาญาอย่างร้ายแรง เช่น ฆ่าผู้อื่น หรือทำร้ายร่างกายผู้อื่นให้สูญเสียแก่ชีวิต 

ในฐานะรัฐมนตรีว่าการกระทรวงพลังงาน ‘พีระพันธุ์’ ได้ใช้กลไกทางกฎหมายเพื่อแก้ไขปัญหาด้านพลังงานของประเทศตามแนวทาง **"รื้อ ลด ปลด สร้าง"** ที่เริ่มต้นจากการ **"รื้อ"** โครงสร้างพลังงานทั้งระบบ ด้วยการยกร่างและปรับปรุงกฎหมายที่เกี่ยวข้อง เพื่อ **"ลด"**ภาระค่าใช้จ่ายด้านพลังงานของประชาชน พร้อม **"ปลด"** ล็อคกฎระเบียบที่เป็นอุปสรรคด้านพลังงาน และ **"สร้าง"** ระบบพลังงานของประเทศขึ้นใหม่ให้ดีกว่าเดิม เพื่อให้เกิดความมั่นคง เป็นธรรม และยั่งยืนด้านพลังงานของประเทศ และเพื่อคุณภาพชีวิตที่ดีขึ้นของคนไทย

การต่อสู้คดีมหากาพย์ 'ค่าโง่โฮปเวลล์'
-------------------------------------

‘พีระพันธุ์ สาลีรัฐวิภาค’ ถือเป็นผู้อยู่เบื้องหลังการปกป้องเงินภาษีของประชาชนหลายหมื่นล้านบาท จากการนำทีมต่อสู้คดี **"ค่าโง่" โฮปเวลล์**  หรือ โครงการระบบการขนส่งทางรถไฟและถนนยกระดับในเขตกรุงเทพมหานคร ที่เริ่มต้นโครงการตั้งแต่ปี 2533 แต่มีปัญหาสร้างไม่เสร็จ และถูกเอกชนฟ้องร้องเรียกเสียหายจำนวนมหาศาลจากการยกเลิกสัมปทาน แถมรัฐบาลยังแพ้คดีทั้งในชั้นอนุญาโตตุลาการเมื่อปี 2551 และในชั้นศาลปกครองสูงสุดเมื่อปี 2562  ซึ่ง**ทำให้รัฐบาลมีภาระที่จะต้องนำเงินภาษีไปจ่ายให้กับบริษัทโฮปเวลล์รวม 2.4 หมื่นล้านบาท** และเป็นตำนาน ‘ค่าโง่’ ที่อาจทำให้คนไทยต้องเสียเงินค่าภาษีหลายหมื่นล้านบาทกับโครงการที่ไม่เกิดประโยชน์

‘พีระพันธุ์’ ได้ติดตามศึกษาคดีมหากาพย์โฮปเวลล์อย่างจริงจังตั้งแต่ปี 2562 หลังจากที่ได้อ่านคำพิพากษาของศาลปกครองสูงสุดที่ตัดสินว่าคดีนี้ไม่ขาดอายุความ แต่ก่อนหน้านั้น ศาลปกครองกลางที่เป็นศาลชั้นต้นของศาลปกครองเคยมีคำตัดสินคดีเดียวกันนี้ว่า คดีโฮปเวลล์ขาดอายุความ 

หลักกฎหมายเรื่อง **"อายุความ"** นี้เป็นจุดสนใจให้ ‘พีระพันธุ์’ ทำการสืบค้นเพิ่มเติมและพบว่า ศาลปกครองกลางได้เคยวินิจฉัยบนพื้นฐานของพระราชบัญญัติจัดตั้งศาลปกครองและวิธีพิจารณาคดีปกครองฯ ที่บัญญัติไว้ว่า**"การนับอายุความ" ให้นับตั้งแต่วันที่รู้หรือควรรู้เหตุแห่งการฟ้องคดี** โดยไม่ได้มีบทเฉพาะกาลยกเว้นไว้ว่า คดีนั้นจะเกิดขึ้นก่อนหรือหลังเปิดทำการศาลปกครอง แต่ปรากฏว่า ศาลปกครองสูงสุดใช้ **"มติของที่ประชุมใหญ่ศาลปกครองสูงสุด"** เป็นหลักในการตัดสินว่า คดีที่เกิดขึ้นก่อนศาลปกครองเปิดทำการ ให้นับตั้งแต่วันที่ 9 มีนาคม 2544 ซึ่งเป็นวันที่ศาลปกครองเปิดทำการ จึงส่งผลให้คดีโฮปเวลล์ยังไม่ขาดอายุความตามกฎหมาย

อย่างไรก็ดี ‘พีระพันธุ์’ มีความเห็นต่างในเรื่องนี้โดยชี้ว่า **กฎหมายรัฐธรรมนูญกำหนดให้ ศาลทุกศาล รวมถึงศาลปกครอง ต้องตัดสินตามกฎหมายเท่านั้น** แต่หากเห็นว่ากฎหมายที่มีอยู่ยังไม่ครอบคลุมในประเด็นปัญหาสำหรับคดีที่เกิดขึ้นก่อน ก็ต้องไปให้รัฐสภาดำเนินการแก้ไขเพิ่มเติมกฎหมายดังกล่าว **ไม่สามารถใช้ "มติที่ประชุมใหญ่" เป็นหลักในการตัดสินได้เพราะขัดต่อหลักรัฐธรรมนูญ**

จากนั้น ‘พีระพันธุ์’ ได้เข้ามามีบทบาทหลักในการต่อสู้คดีนี้ ตั้งแต่ในชั้นสภาผู้แทนราษฎร  ผู้ตรวจการแผ่นดิน  ศาลรัฐธรรมนูญ จนถึงศาลปกครองสูงสุด ในฐานะหัวหน้าทีมสืบค้นพยานหลักฐานต่างๆ และข้อพิรุธในการทำสัญญาคดีโฮปเวลล์ อีกทั้งยังเป็นผู้ยกร่างคำร้องต่าง ๆ ด้วยตนเอง เพื่อขอให้มีการพิจารณาคดีใหม่และขอให้งดการบังคับคดี

ถึงแม้ในเบื้องต้น ศาลปกครองชั้นต้นจะยกคำร้องไม่ให้มีการพิจารณาคดีใหม่ แต่ ‘พีระพันธุ์’ และคณะทำงานได้ขออุทธรณ์ต่อศาลปกครองสูงสุดอีกครั้ง จนในที่สุด ศาลปกครองสูงสุดได้มีคำสั่งเมื่อวันที่ 4 มีนาคม 2565 ให้พิจารณาคดีโฮปเวลล์ใหม่ และต่อมาในวันที่ 14 มีนาคม 2565 ศาลปกครองกลางก็ได้มีคำสั่งงดการบังคับคดีตามคำพิพากษาของศาลปกครองสูงสุดคดีโฮปเวลล์ **ทำให้กระบวนการบังคับคดีที่เคยให้ภาครัฐต้องจ่ายเงินให้แก่บริษัทโฮปเวลล์ (ประเทศไทย) พร้อมดอกเบี้ย 7.5% ต่อปี รวม 25,711 ล้านบาท ต้องหยุดพักไว้ก่อน** จนกว่าการพิจารณาคดีโฮปเวลล์ใหม่จะได้ข้อยุติ

ต่อมา ศาลปกครองกลางได้ดำเนินการพิจารณาคดีใหม่ และมีคำตัดสินเมื่อวันที่ 18 กันยายน 2566 **เพิกถอนคำชี้ขาดของคณะอนุญาโตตุลาการที่ให้กระทรวงคมนาคมและการรถไฟแห่งประเทศไทย ชดใช้ค่าเสียหายแก่ บริษัทโฮปเวลล์ฯ** เนื่องจากการใช้สิทธิเรียกร้องของบริษัทดังกล่าว**ขาดอายุความตามกฎหมาย** ทำให้รัฐบาลไม่ต้องนำเงินภาษีของประชาชนไปจ่ายค่าโง่หลายหมื่นล้านบาท จากการทำงานอย่างมุ่งมั่นของ ‘พีระพันธุ์’ และทีมงาน ซึ่งยังคงติดตามสะสางคดีนี้ต่อไปในชั้นศาลแพ่ง

เหตุการณ์รัฐประหาร 2549
-----------------------

ในคืนวันที่ 19 กันยายน พ.ศ. 2549 ที่มีการรัฐประหารโดย คณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.) มีทหารกลุ่มหนึ่งได้บุกเข้าไปในบ้านพีระพันธุ์ ด้วยเข้าใจผิดคิดว่าเป็นบ้านของ พลตำรวจตรี พีรพันธุ์ เปรมภูติ อดีตเลขาธิการสำนักงานคณะกรรมการป้องกันและปราบปรามการฟอกเงิน​ นายตำรวจคนสนิทของ พันตำรวจโท ทักษิณ ชินวัตร ซึ่งทำให้ พลเอก สนธิ บุญยรัตกลิน หัวหน้าคณะต้องโทรศัพท์มาขอโทษด้วยตัวเอง

เครื่องราชอิสริยาภรณ์
---------------------

* พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  "ชลิตา สาลีรัฐวิภาค มุ่งมั่นสานต่อความอร่อยระดับตำนาน". *ไทยรัฐ*. 2019-03-27. สืบค้นเมื่อ 2023-06-24.`{{cite news}}`: CS1 maint: url-status (ลิงก์)
2. ↑  ภัทร สาลีรัฐวิภาค ทายาทนักการเมืองดัง เลือกรับราชการ ทำงานให้ประเทศชาติ
3. ↑  "ภัทรพรรณ-ภัทรพร สาลีรัฐวิภาค เพราะพอเพียงจึงมีเพียงพอ". *ผู้จัดการออนไลน์*. 2014-08-31. สืบค้นเมื่อ 2023-06-24.`{{cite news}}`: CS1 maint: url-status (ลิงก์)
4. ↑  "ประกาศผลการพิจารณารายชื่อ "ศิษย์เก่าดีเด่นของโรงเรียนเซนต์คาเบรียล" ประจำปี 2565 เนื่องในโอกาส ครบรอบ 72 ปี สมาคมศิษย์เก่าเซนต์คาเบรียล". *สมาคมศิษย์เก่าเซนต์คาเบรียล*. 2022-03-26. สืบค้นเมื่อ 2023-06-24 – โดยทาง เฟซบุ๊ก.`{{cite web}}`: CS1 maint: url-status (ลิงก์)
5. ↑  "เว็บไซต์ ครม.เงา พรรคประชาธิปัตย์". คลังข้อมูลเก่าเก็บจากแหล่งเดิมเมื่อ 2019-05-25. สืบค้นเมื่อ 2021-08-19.
6. ↑  พระบรมราชโองการ ประกาศแต่งตั้งรัฐมนตรี (รัฐบาลนายอภิสิทธิ์ เวชชาชีวะ)
7. ↑  ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์)
8. ↑  "ประกาศคณะกรรมการการเลือกต้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ" (PDF). *ราชกิจจานุเบกษา*. 8 พฤษภาคม 2562. คลังข้อมูลเก่าเก็บจากแหล่งเดิม (PDF)เมื่อ 2019-05-08. สืบค้นเมื่อ 2019-05-10.
9. ↑   พีรพันธุ์ ยื่นลาออกสมาชิกประชาธิปัตย์ หลุด ส.ส. ทันที พิมพ์รพี ขยับขึ้นมาแทน
10. ↑  "คำสั่งนายกรัฐมนตรีที่ ๓๘๐/๒๕๖๒ เรื่อง แต่งตั้งข้าราชการการเมือง (นายพีระพันธุ์ สาลีรัฐวิภาค)" (PDF). *สำนักเลขาธิการคณะรัฐมนตรี*. 2019-12-19. สืบค้นเมื่อ 2023-06-24.
11. ↑  สรุปมติคณะรัฐมนตรี (ครม.) ประจำวันที่ 17 ธันวาคม 2562
12. ↑  "คำสั่งสำนักนายกรัฐมนตรี ที่ ๓๘๐/๒๕๖๒ เรื่อง แต่งตั้งข้าราชการการเมือง" (PDF). *ราชกิจจานุเบกษา*. 2020-01-31. สืบค้นเมื่อ 2023-06-24.
13. ↑  การบินไทยตั้งบอร์ดใหม่ 4 คน มีผล 25 พฤษภาคม 2563 จาก ไทยพีบีเอส
14. ↑  ""บิ๊กป้อม" เซ็นตั้ง "สมศักดิ์-พีระพันธุ์" เป็นที่ปรึกษาหัวหน้า พปชร. แล้ว". *ไทยรัฐ*. 2021-10-06. สืบค้นเมื่อ 2023-06-24.`{{cite news}}`: CS1 maint: url-status (ลิงก์)
15. ↑  ตามคาด 'พีระพันธุ์' ทิ้งพรรคพลังประชารัฐ!
16. ↑  'พีระพันธุ์' ยื่นลาออก 'พลังประชารัฐ' แล้ว อุบตอบเส้นทางการเมือง
17. ↑  ""พีระพันธุ์ สาลีรัฐวิภาค" คว้ารางวัล "นักการเมืองแห่งปี" ย้ำเป็นหน้าที่ต้องทำเพื่อชาติบ้านเมือง". *สยามรัฐ*. 2022-05-06.
18. ↑  คำสั่งสำนักนายกรัฐมนตรี ที่ ๓๘๐/๒๕๖๒ เรื่อง แต่งตั้งข้าราชการการเมือง
19. ↑  "รวมไทยสร้างชาติ เลือก 'พีระพันธุ์' นั่งหัวหน้าพรรคปัดเป็นพรรคสำรองให้ 'ประยุทธ์'". สำนักข่าวทูเดย์. 2022-08-03. สืบค้นเมื่อ 2023-06-24.`{{cite news}}`: CS1 maint: url-status (ลิงก์)
20. ↑  "ครม.ตั้ง "พีระพันธุ์ สาลีรัฐวิภาค" เป็นเลขาธิการนายกฯ". *ผู้จัดการออนไลน์*. 2022-12-20. สืบค้นเมื่อ 2023-06-24.`{{cite news}}`: CS1 maint: url-status (ลิงก์)
21. ↑  "ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ" (PDF). *ราชกิจจานุเบกษา*. 2023-06-20. คลังข้อมูลเก่าเก็บจากแหล่งเดิม (PDF)เมื่อ 2023-06-24. สืบค้นเมื่อ 2023-06-24 – โดยทาง สำนักเลขาธิการคณะรัฐมนตรี.
22. ↑  "พีระพันธุ์ ลาออก ส.ส.รวมไทยสร้างชาติ ขอทำหน้าที่เลขาธิการนายกฯ". *ประชาชาติธุรกิจ*. 2023-06-30. สืบค้นเมื่อ 2023-06-30.`{{cite news}}`: CS1 maint: url-status (ลิงก์)
23. ↑  โปรดเกล้าฯ แต่งตั้ง คณะรัฐมนตรี "เศรษฐา" นายกฯ ควบ "รมว.คลัง"
24. ↑  "พีระพันธุ์ สาลีรัฐวิภาค". *พรรครวมไทยสร้างชาติ*. คลังข้อมูลเก่าเก็บจากแหล่งเดิมเมื่อ 2023-06-29. สืบค้นเมื่อ 2023-06-29.
25. ↑  "รู้จัก 'พีระพันธุ์'". *pirapan.net*.`{{cite web}}`: CS1 maint: url-status (ลิงก์)
26. ↑  เอกสารรัฐสภา - ร่าง พ.ร.บ.บัตรเครดิต พ.ศ.....
27. ↑  พรรครวมไทยสร้างชาติ (2024-02-06). ""รวมไทยสร้างชาติ" ดันกฎหมายประมงเข้าสภาฯ สัปดาห์นี้". *พรรครวมไทยสร้างชาติ*.
28. ↑  พรรครวมไทยสร้างชาติ (2024-01-25). ""รวมไทยสร้างชาติ" ยื่นร่าง พ.ร.บ.สร้างเสริมสังคมสันติสุขต่อรองประธานสภาฯ แล้ว". *พรรครวมไทยสร้างชาติ*.
29. ↑  *รวมผลงานปี 2566*, สืบค้นเมื่อ 2024-02-09
30. ↑  หนังสือ ลับลวงพราง ปฏิวัติปราสาททราย โดย วาสนา นาน่วม : สำนักพิมพ์มติชน ISBN 9789740203384
31. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๑, ๒ ธันวาคม ๒๕๔๒
32. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๕ ตอนที่ ๒๓ ข หน้า ๖, ๒ ธันวาคม ๒๕๔๑

แหล่งข้อมูลอื่น
---------------

* เว็บไซต์นายกรัฐมนตรี รู้จักรัฐมนตรีว่าการกระทรวงยุติธรรม เก็บถาวร 2010-11-14 ที่ เวย์แบ็กแมชชีน


| ก่อนหน้า |  | พีระพันธุ์ สาลีรัฐวิภาค |  | ถัดไป |
| --- | --- | --- | --- | --- |
| **ประวิตร วงษ์สุวรรณวิษณุ เครืองามจุรินทร์ ลักษณวิศิษฎ์อนุทิน ชาญวีรกูลดอน ปรมัตถ์วินัยสุพัฒนพงษ์ พันธ์มีเชาว์** |  |  **รองนายกรัฐมนตรีไทย(ครม. 63)** (1 กันยายน พ.ศ. 2566 - ปัจจุบัน) |  | ***อยู่ในวาระ*** |
| **สุพัฒนพงษ์ พันธ์มีเชาว์** |  |  **รัฐมนตรีว่าการกระทรวงพลังงาน (ครม. 63)** (1 กันยายน พ.ศ. 2566 – ปัจจุบัน) |  | ***อยู่ในวาระ*** |
| **ดิสทัต โหตระกิตย์** |  |  **เลขาธิการนายกรัฐมนตรี** (20 ธันวาคม พ.ศ. 2565 – 1 กันยายน พ.ศ. 2566) |  | **พรหมินทร์ เลิศสุริย์เดช** |
| **สมศักดิ์ เกียรติสุรนนท์** |  |  **รัฐมนตรีว่าการกระทรวงยุติธรรม (ครม. 59)** (20 ธันวาคม พ.ศ. 2551 – 9 สิงหาคม พ.ศ. 2554) |  | **ประชา พรหมนอก** |
| **ธนดี หงษ์รัตนอุทัย** |  |  **หัวหน้าพรรครวมไทยสร้างชาติ** (3 สิงหาคม พ.ศ. 2565 — ปัจจุบัน) |  | ***อยู่ในตำแหน่ง*** |

| * ด
* ค
* ก
พรรครวมไทยสร้างชาติ |
| --- |
| หัวหน้าพรรค | 
* ไกรภพ นครชัยกุล
* *ประจง ประสานฉ่ำ*
* ธัญย์ธรณ์เทพ แย้มอุทัย
* *ธนดี หงษ์รัตนอุทัย*
* **พีระพันธุ์ สาลีรัฐวิภาค**

 |  |
| เลขาธิการพรรค | 
* วาสนา คำประเทือง
* ธนดี หงษ์รัตนอุทัย
* **เอกนัฏ พร้อมพันธุ์**

 |
| โฆษกพรรค | 
* **อัครเดช วงษ์พิทักษ์โรจน์**

 |
| ที่ปรึกษาพรรค | 
* **ไตรรงค์ สุวรรณคีรี** (ประธาน)
* **ปรีชา มุสิกุล**

 |
| ผู้นำเลือกตั้ง | 
* ประยุทธ์ จันทร์โอชา

 |
| นโยบายพรรค | 
* รัฐธรรมนูญแห่งราชอาณาจักรไทย พุทธศักราช 2560
* ความสัมพันธ์ซาอุดีอาระเบีย–ไทย

 |
| ดูเพิ่ม | 
* คณะรักษาความสงบแห่งชาติ
* พรรคพลังประชารัฐ
* พรรคประชาธิปัตย์

 |

| * ด
* ค
* ก
คณะรัฐมนตรีคณะที่ 59 ของไทย |
| --- |
| นายกรัฐมนตรี | 
* **อภิสิทธิ์ เวชชาชีวะ**

 |  |
| รองนายกรัฐมนตรี | 
* สุเทพ เทือกสุบรรณ
* ~~กอร์ปศักดิ์ สภาวสุ~~
* สนั่น ขจรประศาสน์
* ไตรรงค์ สุวรรณคีรี

 |
| สำนักนายกรัฐมนตรี | 
* สาทิตย์ วงศ์หนองเตย
* ~~วีระชัย วีระเมธีกุล~~
* องอาจ คล้ามไพบูลย์

 |
| กลาโหม | 
* ประวิตร วงษ์สุวรรณ

 |
| การคลัง | 
* กรณ์ จาติกวณิช
* *ประดิษฐ์ ภัทรประสิทธิ์*
* ~~*พฤฒิชัย ดำรงรัตน์*~~
* *มั่น พัธโนทัย*

 |
| การต่างประเทศ | 
* กษิต ภิรมย์

 |
| การท่องเที่ยวและกีฬา | 
* ชุมพล ศิลปอาชา

 |
| การพัฒนาสังคมและความมั่นคงของมนุษย์ | 
* ~~วิฑูรย์ นามบุตร~~
* อิสสระ สมชัย

 |
| เกษตรและสหกรณ์ | 
* ธีระ วงศ์สมุทร
* ~~*ชาติชาย พุคยาภรณ์*~~
* *ศุภชัย โพธิ์สุ*

 |
| คมนาคม | 
* โสภณ ซารัมย์
* ~~*ประจักษ์ แกล้วกล้าหาญ*~~
* *เกื้อกูล ด่านชัยวิจิตร*
* *สุชาติ โชคชัยวัฒนากร*

 |
| ทรัพยากรธรรมชาติและสิ่งแวดล้อม | 
* สุวิทย์ คุณกิตติ

 |
| เทคโนโลยีสารสนเทศและการสื่อสาร | 
* ~~ระนองรักษ์ สุวรรณฉวี~~
* จุติ ไกรฤกษ์

 |
| พลังงาน | 
* วรรณรัตน์ ชาญนุกูล

 |
| พาณิชย์ | 
* พรทิวา นาคาศัย
* *อลงกรณ์ พลบุตร*

 |
| มหาดไทย | 
* ชวรัตน์ ชาญวีรกูล
* *บุญจง วงศ์ไตรรัตน์*
* *ถาวร เสนเนียม*

 |
| ยุติธรรม | 
* พีระพันธุ์ สาลีรัฐวิภาค

 |
| แรงงาน | 
* ~~ไพฑูรย์ แก้วทอง~~
* เฉลิมชัย ศรีอ่อน

 |
| วัฒนธรรม | 
* ~~ธีระ สลักเพชร~~
* นิพิฏฐ์ อินทรสมบัติ

 |
| วิทยาศาสตร์และเทคโนโลยี | 
* ~~กัลยา โสภณพนิช~~
* วีระชัย วีระเมธีกุล

 |
| ศึกษาธิการ | 
* ~~จุรินทร์ ลักษณวิศิษฏ์~~
* ชินวรณ์ บุณยเกียรติ
* ~~*ชัยวุฒิ บรรณวัฒน์*~~
* *นริศรา ชวาลตันพิพัทธ์*
* *ไชยยศ จิรเมธากร*

 |
| สาธารณสุข | 
* ~~วิทยา แก้วภราดัย~~
* จุรินทร์ ลักษณวิศิษฏ์
* ~~*มานิต นพอมรบดี*~~
* ~~*พรรณสิริ กุลนาถศิริ*~~ *(ขณะรักษาการ)*

 |
| อุตสาหกรรม | 
* ~~ชาญชัย ชัยรุ่งเรือง~~
* ชัยวุฒิ บรรณวัฒน์

 |
| โฆษกประจำสำนักนายกรัฐมนตรี | 
* ~~ปณิธาน วัฒนายากร~~ (ขณะรักษาการ)
* ~~*พุทธิพงษ์ ปุณณกันต์*~~
* ~~*ศุภชัย ใจสมุทร*~~ *(ขณะรักษาการ)*
* ~~*ศุภรักษ์ ควรหา*~~
* *วัชระ กรรณิการ์*
* ~~*ภูมินทร์ ลีธีระประเสริฐ*~~
* *มารุต มัสยวาณิช*

 |
| 
* ~~พ้นจากตำแหน่ง~~
* *รัฐมนตรีช่วยว่าการ*

 |

| * ด
* ค
* ก
คณะรัฐมนตรีคณะที่ 63 ของไทย |
| --- |
| นายกรัฐมนตรี | 
* **เศรษฐา ทวีสิน**

 |  |
| รองนายกรัฐมนตรี | 
* **ภูมิธรรม เวชยชัย**
* **สมศักดิ์ เทพสุทิน**
* **ปานปรีย์ พหิทธานุกร**
* **อนุทิน ชาญวีรกูล**
* **พัชรวาท วงษ์สุวรรณ**
* **พีระพันธุ์ สาลีรัฐวิภาค**

 |
| รัฐมนตรี | 

|  |  |
| --- | --- |
| สำนักนายกรัฐมนตรี | 
* **พวงเพ็ชร ชุนละเอียด**

 |
| กลาโหม | 
* **สุทิน คลังแสง**

 |
| การคลัง | 
* **เศรษฐา ทวีสิน**
* ***กฤษฎา จีนะวิจารณะ***
* ***จุลพันธ์ อมรวิวัฒน์***

 |
| การต่างประเทศ | 
* **ปานปรีย์ พหิทธานุกร**
* ***จักรพงษ์ แสงมณี***

 |
| การท่องเที่ยวและกีฬา | 
* **สุดาวรรณ หวังศุภกิจโกศล**

 |
| การพัฒนาสังคมฯ | 
* **วราวุธ ศิลปอาชา**

 |
| การอุดมศึกษาฯ | 
* **ศุภมาส อิศรภักดี**

 |
| เกษตรและสหกรณ์ | 
* **ธรรมนัส พรหมเผ่า**
* ***ไชยา พรหมา***
* ***อนุชา นาคาศัย***

 |
| คมนาคม | 
* **สุริยะ จึงรุ่งเรืองกิจ**
* ***มนพร เจริญศรี***
* ***สุรพงษ์ ปิยะโชติ***

 |
| ดิจิทัลฯ | 
* **ประเสริฐ จันทรรวงทอง**

 |
| ทรัพยากรธรรมชาติฯ | 
* **พัชรวาท วงษ์สุวรรณ**

 |
| พลังงาน | 
* **พีระพันธุ์ สาลีรัฐวิภาค**

 |
| พาณิชย์ | 
* **ภูมิธรรม เวชยชัย**
* ***นภินทร ศรีสรรพางค์***

 |
| มหาดไทย | 
* **อนุทิน ชาญวีรกูล**
* ***เกรียง กัลป์ตินันท์***
* ***ทรงศักดิ์ ทองศรี***
* ***ชาดา ไทยเศรษฐ์***

 |
| ยุติธรรม | 
* **ทวี สอดส่อง**

 |
| แรงงาน | 
* **พิพัฒน์ รัชกิจประการ**

 |
| วัฒนธรรม | 
* **เสริมศักดิ์ พงษ์พานิช**

 |
| ศึกษาธิการ | 
* **เพิ่มพูน ชิดชอบ**
* ***สุรศักดิ์ พันธ์เจริญวรกุล***

 |
| สาธารณสุข | 
* **ชลน่าน ศรีแก้ว**
* ***สันติ พร้อมพัฒน์***

 |
| อุตสาหกรรม | 
* **พิมพ์ภัทรา วิชัยกุล**

 |

 |
| โฆษกรัฐบาล | 
* **ชัย วัชรงค์**
* ***คารม พลพรกลาง***
* ***รัดเกล้า อินทวงศ์ สุวรรณคีรี***
* ***เกณิกา อุ่นจิตร์***

 |
| 
* *รัฐมนตรีช่วยว่าการ/รองโฆษก*
* † : รักษาการแทน
* **อยู่ในตำแหน่ง**
* ~~พ้นจากตำแหน่ง~~

 |


| * ด
* ค
* ก
เสนาบดีและรัฐมนตรีว่าการกระทรวงยุติธรรม ของไทย |
| --- |
| 

| เสนาบดี |
| --- |
| 
* สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
* พระเจ้าบรมวงศ์เธอ กรมหลวงพิชิตปรีชากร
* พระเจ้าบรมวงศ์เธอ กรมหลวงราชบุรีดิเรกฤทธิ์
* พระวรวงศ์เธอ พระองค์เจ้าจรูญศักดิ์กฤดากร
* เจ้าพระยาอภัยราชามหายุติธรรมธร (หม่อมราชวงศ์ลพ สุทัศน์)
* เจ้าพระยาศรีธรรมาธิเบศ (จิตร ณ สงขลา)
* พระยาเทพวิทุรพหุลศรุตบดี (บุญช่วย วณิกกุล)

 |

 |  |
| 

| รัฐมนตรีว่าการ |
| --- |
| 
* พระยาเทพวิทุรพหุลศรุตบดี (บุญช่วย วณิกกุล)
* พระยานิติศาสตร์ไพศาลย์ (วัน จามรมาน)
* เจ้าพระยามหิธร (ลออ ไกรฤกษ์)
* เจ้าพระยาศรีธรรมาธิเบศ (จิตร ณ สงขลา)
* หลวงธำรงนาวาสวัสดิ์
* ดิเรก ชัยนาม
* พระยานลราชสุวัจน์ (ทองดี นลราชสุวัจน์)
* หลวงชำนาญนิติเกษตร (อุทัย แสงมณี)
* เสนีย์ ปราโมช
* พระยาอรรถการีย์นิพนธ์ (สิทธิ จุณณานนท์)
* พระมนูภาณวิมลศาสตร์ (ชม จามรมาน)
* เลียง ไชยกาล
* เขมชาติ บุณยรัตพันธุ์
* พระนิติธารณ์พิเศษ (ชุบ มัธยมจันทร์)
* พระยาลัดพลีธรรมประคัลภ์ (วงศ์ ลัดพลี)
* หลวงจำรูญเนติศาสตร์ (จำรูญ โปษยานนท์)
* กมล วรรณประภา
* ประกอบ หุตะสิงห์
* กิตติ สีหนนทน์
* เทียม ไชยนันทน์
* ใหญ่ ศวิตชาติ
* บุญเท่ง ทองสวัสดิ์
* ประสิทธิ์ กาญจนวัฒน์
* ชวน หลีกภัย
* เสมา รัตนมาลัย
* สุธรรม ภัทราคม
* รัตน์ ศรีไกรวิน
* มารุต บุนนาค
* พิภพ อะสีติรัตน์
* สอาด ปิยวรรณ
* จำรัส มังคลารัตน์
* อุทัย พิมพ์ใจชน
* ประภาศน์ อวยชัย
* สวัสดิ์ คำประกอบ
* วิเชียร วัฒนคุณ
* สุวิทย์ คุณกิตติ
* ไสว พัฒโน
* เฉลิม อยู่บำรุง
* สุทัศน์ เงินหมื่น
* พงศ์เทพ เทพกาญจนา
* จาตุรนต์ ฉายแสง
* ปุระชัย เปี่ยมสมบูรณ์
* สุวัจน์ ลิปตพัลลภ
* ชิดชัย วรรณสถิตย์
* ชาญชัย ลิขิตจิตถะ
* สมพงษ์ อมรวิวัฒน์
* สมศักดิ์ เกียรติสุรนนท์
* พีระพันธุ์ สาลีรัฐวิภาค
* ประชา พรหมนอก
* ชัยเกษม นิติสิริ
* ไพบูลย์ คุ้มฉายา
* สุวพันธุ์ ตันยุวรรธนะ
* ประจิน จั่นตอง
* สมศักดิ์ เทพสุทิน
* ทวี สอดส่อง

---

* **(รัฐมนตรีช่วย)** หลวงชำนาญนิติเกษตร (อุทัย แสงมณี)
* เขมชาติ บุณยรัตพันธุ์
* หลวงอรรถพรพิศาล (อัมพร สูตะบุตร)
* เลียง ไชยกาล
* อัมพร จินตกานนท์
* อัมพร ศรีไชยยันต์
* มนูญ บริสุทธิ์
* สมภพ โหตระกิตย์
* ชวน หลีกภัย
* บุญคุ้ม จันทรศรีสุริยวงศ์

 |

 |

| * ด
* ค
* ก
รัฐมนตรีว่าการกระทรวงพลังงานของไทย |
| --- |
| 
* พงศ์เทพ เทพกาญจนา
* พรหมินทร์ เลิศสุริย์เดช
* วิเศษ จูภิบาล
* ปิยสวัสดิ์ อัมระนันทน์
* พูนภิรมย์ ลิปตพัลลภ
* วรรณรัตน์ ชาญนุกูล
* พิชัย นริพทะพันธุ์
* อารักษ์ ชลธาร์นนท์
* พงษ์ศักดิ์ รักตพงศ์ไพศาล
* ณรงค์ชัย อัครเศรณี
* อนันตพร กาญจนรัตน์
* ศิริ จิระพงษ์พันธ์
* สนธิรัตน์ สนธิจิรวงศ์
* สุพัฒนพงษ์ พันธ์มีเชาว์
* พีระพันธุ์ สาลีรัฐวิภาค

 |  |

| * ด
* ค
* ก
เลขาธิการนายกรัฐมนตรีไทย |
| --- |
| 

| เลขาธิการนายกรัฐมนตรี (พ.ศ. 2485 – พ.ศ. 2501) |
| --- |
| 
* ไชย ประทีปะเสน
* ศิลป์ รัตนพิบูลชัย
* ทองเปลว ชลภูมิ
* เชียด อภัยวงศ์
* หม่อมหลวงขาบ กุญชร
* ฉาย วิโรจน์ศิริ
* กัลย์ อิศรเสนา ณ อยุธยา

 |

 |  |
| 

| เลขาธิการทำเนียบนายกรัฐมนตรี (พ.ศ. 2501 – 2508) |
| --- |
| 
* แสวง เสนาณรงค์
* เนตร เขมะโยธิน
* ชูศักดิ์ วัฒนรณชัย

 |

 |
| 

| เลขาธิการบริหารนายกรัฐมนตรี (พ.ศ. 2502 – พ.ศ. 2508) |
| --- |
| 
* อัมพร จินตกานนท์
* สงวน จันทรสาขา

 |

 |
| 

| เลขาธิการนายกรัฐมนตรี (พ.ศ. 2516 – ปัจจุบัน) |
| --- |
| 
* ประกายเพชร อินทุโสภณ
* นิธิพัฒน์ ชาลีจันทร์
* เสริมศักดิ์ เทพาคำ
* พร ธนะภูมิ
* จำลอง ศรีเมือง
* จันทรคุปต์ สิริสุทธิ์
* ประสงค์ สุ่นศิริ
* ปัญญา สิงห์ศักดา
* วันชัย จิตต์จำนงค์
* สถาพร กวิตานนท์
* โฆสิต ปั้นเปี่ยมรัษฎ์
* วิทย์ รายนานนท์
* ธวัช วิชัยดิษฐ
* เดช บุญ-หลง
* บุญชง วีสมหมาย
* นิพนธ์ พร้อมพันธุ์
* พรหมินทร์ เลิศสุริย์เดช
* ยงยุทธ ติยะไพรัช
* พงษ์เทพ เทศประทีป
* ธีรพล นพรัมภา
* ชูศักดิ์ ศิรินิล
* กอร์ปศักดิ์ สภาวสุ
* อัญชลี วานิช เทพบุตร
* บัณฑูร สุภัควณิช
* สุรนันทน์ เวชชาชีวะ
* วิลาศ อรุณศรี
* ดิสทัต โหตระกิตย์
* พีระพันธุ์ สาลีรัฐวิภาค

 |

 |
| หมวดหมู่ หมวดหมู่ |